Diari Oficial de la Generalitat Valenciana


Sumari del DOGV 5322, del 10-08-2006 (2006/8950)

ORDE de 5 de juny de 2006, de la Conselleria de Cultura, Educació i Esport, per la qual es modifica l'autorització per a impartir cicles formatius al centre docent privat .Florida, Centre Ensenyament Secundari-Tècnic Professional., de Catarroja (València).
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5322

Data del DOGV
:   10-08-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/8950


Data del document
:   05-06-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Catarroja
    * ensenyament professional
    * centre d'ensenyament
    * ensenyament privat

ORDE de 5 de juny de 2006, de la Conselleria de Cultura, Educació i Esport, per la qual es modifica l'autorització per a impartir cicles formatius al centre docent privat .Florida, Centre Ensenyament Secundari-Tècnic Professional., de Catarroja (València). [2006/8950]  
L'expedient ha sigut iniciat a instància del representant de la titularitat del centre docent privat .Florida, Centre Ensenyament Secundari-Tècnic Professional., número de codi 03903356, situat a la Partida del Secanet, s/n, de Catarroja (València), el qual sol·licita la modificació de l'autorització per a impartir el Cicle Formatiu de Grau Mitjà de Gestió Administrativa en substitució del Cicle Formatiu de Grau Superior de Prevenció de Riscos Professionals.  
El Servici de Projectes i Construccions Educatives de la Direcció General de Règim Econòmic va emetre informe favorable a la sol·licitud en data 21 de març de 2006, sobre l'adequació de les instal·lacions proposades, pel que fa a espais educatius, al que disposa la legislació aplicable, les quals no han variat respecte a les que foren aprovades per Resolució de 9 de març de 2004.  
L'expedient ha sigut tramitat per la Direcció Territorial de Cultura, Educació i Esport de València, i inclou informe favorable de la Inspecció Educativa pel que fa a la relació de professors i titulacions respectives, de conformitat amb la legislació aplicable.  
Atès que el centre té autorització d'obertura i funcionament en el nivell educatiu que es modifica.  
Vists la Llei Orgànica 8/1985, de 3 de juliol, (BOE de 04.07.85), Reguladora del Dret a l'Educació; la Llei Orgànica 2/2006, de 3 de maig, d'Educació (BOE de 04.05.2006); el Reial Decret 1.537/2003, de 5 de desembre (BOE de 10.12.03), pel qual s'establixen els requisits mínims dels centres que impartisquen ensenyaments escolars de règim general; el Reial Decret 777/1998, de 30 d'abril (BOE de 08.05.98), pel qual es desenrotllen determinats aspectes de l'ordenació de la Formació Professional en l'àmbit del sistema educatiu, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions conferides per l'article 35 de la Llei 5/1983, de 30 de desembre, de la Generalitat, de Govern Valencià,  
ORDENE  
Únic  
Modificar l'autorització per a impartir cicles formatius de formació professional específica al centre que a continuació s'indica, en els termes que s'hi especifiquen.  
Centre: Florida, Centre Ensenyament Secundari-Tècnic Professional  
Titular: Florida Centre de Formació, Cooperativa Valenciana  
Domicili: Partida del Secanet, s/n  
Localitat: Catarroja  
Província: València  
Codi: 33093873  
Modificació que s'autoritza:  
. Es concedix autorització per a impartir el cicle formatiu de grau mitjà de Gestió Administrativa, en substitució del Cicle Formatiu de Grau Superior de Prevenció de Riscos Professionals, de manera que el centre queda configurat en la seua totalitat amb la següent composició:  
Cicles Formatius de Grau Mitjà:  
- 2 unitats d'Explotació de Sistemes Informàtics, amb 60 llocs escolars, en doble torn, una unitat de matí i altra de vesprada.  
- 2 unitats de Gestió Administrativa, amb 60 llocs escolars.  
Cicles Formatius de Grau Superior:  
- 2 unitats de Desenrotllament d'Aplicacions Informàtiques, amb 60 llocs escolars.  
- 1 unitat de Gestió Comercial i Màrqueting, amb 30 llocs escolars.  
- 2 unitats d'Administració de Sistemes Informàtics, amb 60 llocs escolars.  
- 2 unitats de Manteniment d'Equips Industrials, amb 60 llocs escolars, en doble torn, una unitat de matí i altra de vesprada.  
- 4 unitats d'Administració i Finances, amb 120 llocs escolars.  
- 2 unitats de Sistemes de Telecomunicació i Informàtics, amb 60 llocs escolars.  
- 2 unitats d'Animació d'Activitats Físiques i Esportives, amb 60 llocs escolars.  
Disposició addicional única  
La present ordre donarà lloc a la corresponent inscripció en el Registre de Centres Docents de la Comunitat Valenciana.  
Disposició final única  
De conformitat amb el que disposa l'article 8.1 del Reial Decret 332/1992, la present autorització produirà efectes a partir del curs escolar immediatament següent al de la data de la present orde.  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.  
València, 5 de juny de 2006  
El conseller de Cultura, Educació i Esport  
Alejandro Font de Mora Turón